Diari Oficial de la Generalitat Valenciana


Sumari del DOGV 8974, del 14-12-2020 (2020/10792)

Informació pública de l'aprovació de l'informe ambiental i territorial estratègic de la modificació puntual número 20 del Pla general d'ordenació urbana, que afecta el barri de la Cantereria.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8974

Data del DOGV
:   14-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10488


Data del document
:   01-12-2020

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 20 del Pla general d'ordenació urbana, que afecta el barri de la Cantereria. [2020/10086]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual número 20 del Pla general d'ordenació urbana d'Ontinyent, que afecta el barri de la Cantereria, emés en sentit favorable per l'Ajuntament d'Ontinyent mitjançant Decret d'Alcaldia número 3142/2020, de 30 de novembre, del tenor literal següent:  
  
«Aprovació informe ambiental i territorial estratègic de la modificació puntual número 20 del Pla general d'ordenació urbana d'Ontinyent, que afecta el barri de la Cantereria.  
Amb data 27 de novembre de 2020 s'ha emés informe per l'enginyera municipal de medi ambient i el TAG de medi ambient, en el si de l'expedient d'avaluació ambiental i territorial estratègica de la modificació puntual número 20 del Pla general d'ordenació urbana d'Ontinyent, en el sentit següent:  
  
«Consideracions jurídiques  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
L'avaluació ambiental estratègica és l'instrument de prevenció, establert en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Òrgan ambiental municipal  
L'article 48.c de la LOTUP estableix que l'òrgan ambiental i territorial serà autonòmic amb caràcter general. No obstant això, amb la modificació operada per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, s'introdueix 3 supòsits on l'òrgan ambiental i territorial és l'Ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local.  
  
Com que la LOTUP no concreta, en aquests casos, quin òrgan municipal és el competent per a realitzar l'avaluació ambiental i territorial estratègica, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local, segons el qual la dita competència li correspondria a l'alcalde president.  
La modificació puntual número 20 del Pla general que afecta el barri de la Cantereria, sòl urbà residencial del municipi es troba en el supòsit de l'article 48.1, per tractar-se d'un instrument de planejament urbanístic que desenvolupa un planejament ja avaluat ambientalment i que afecta únicament i exclusivament a l'ordenació pormenoritzada del sòl urbà definit en la present llei.  
  
  
Planejament vigent  
El planejament municipal vigent és el Pla general d'Ontinyent, aprovat definitivament el 10 d'abril de 2006, per la Comissió Territorial d'Urbanisme de València, publicat en el Butlletí Oficial de la Província de 22 de desembre de 2006. Aquest planejament va obtindre declaració d'impacte ambiental positiva amb condicionants el 28 de novembre de 2005.  
  
  
Documentació presentada  
La documentació objecte del present informe està integrada pel Document per a l'avaluació ambiental territorial i estratègica. Compren el contingut mínim establert a l'article 50 de la LOTUP.  
  
Objecte i justificació  
L'objecte de la present modificació és rectificar l'ordenació detallada de la zona més baixa del barri de la Cantereria, evitant els greus problemes produïts en els últims anys per les successives inundacions del riu Clariano. Per a això es pretén, en un pla d'actuacions conjunt entre la Generalitat Valenciana i l'Ajuntament d'Ontinyent, regenerar urbanística i mediambientalment la zona, procedint a l'adquisició pública d'edificacions (aquest procés ja està en marxa), per a la seua posterior demolició i la creació d'un espai públic segur, regenerat i sostenible.  
  
Des del punt de vista de la qualificació urbanística dels terrenys, el sòl residencial actual passa a zonificarse com a zona verda, de manera que es redueix l'edificabilitat i s'incrementa la superfície dotacional del sòl urbà.  
D'entre les alternatives analitzades en el document (A, B i C) la proposta que es considera adequada és la B, que es la proposta contemplada en el present document.  
  
Alternatives plantejades  
Les alternatives analitzades en el document inicial estratègic són les següents:  
a) Manteniment de l'ordenació actual o la menor reducció de la superfície afectada de vivendes. Amb això no s'aconseguiria eliminar el problema d'inundació sobre les vivendes.  
b) La proposta contemplada en el document d'esborrany que elimina el problema de perill d'inundabilitat sobre els habitatges i aconsegueix la regeneració mediambiental i paisatgística de la zona.  
c) Alternatives que amplien l'àmbit de l'actuació afectant els habitatges originaris de barri a més alta cota. Aquesta solució es considera que és innecessària des del punt de vista dels riscos d'inundabilitat i afectaria el nucli amb major valor patrimonial.  
  
Consultes realitzades  
Per les característiques pròpies de la modificació plantejada, s'ha considerat consultar a la Direcció General de Justícia - Subdirecció General d'infraestructures i Manteniment de Seus Judicials.  
  
Òrgan consultat Data consulta Data informe  
Confederació Hidrogràfica del Xúquer 23.04.2020 03.07.2020  
Direcció General d'Ordenació del Territori, Urbanisme i Paisatge. 27.04.2020 08.05.2020  
Direcció General de Patrimoni de la Conselleria d'Educació, Cultura i Esport. 27.04.2020 No emés  
  
  
La Subdirecció General d'Ordenació del Territori i Paisatge emet informe en què, en síntesi, s'observa que la modificació afecta xicotetes zones situades al costat del riu Clariano, reduint l'edificabilitat i creant noves zones verdes. De conformitat amb l'estratègia territorial de la Comunitat Valenciana, directrius 60, 66 i 78, es valora positivament l'objecte i finalitat de l'actuació, sent necessari que en l'elaboració i presa de decisions s'observen les determinacions establertes en l'estratègia territorial valenciana.  
  
La CHX conclou la necessitat de comptar amb autorització prèvia d'eixe organisme per a les actuacions que es realitzen en zona de policia de la llera pública, la prohibició de realitzar vessaments al domini públic hidràulic, i que en tot cas deuran de disposar de la preceptiva autorització i que amb l'execució de la proposta i desaparició d'edificacions i substitució per zones verdes suposarà una reducció del consum d'aigua potable.  
  
Identificació i valoració de possibles efectes adversos sobre el medi ambient  
La modificació plantejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla General; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic; no afecta elements del patrimoni natural; no afecta elements del patrimoni cultural significativament i en cap cas en sentit negatiu; no afecta el paisatge ni cap espai protegit; no té incidència en el model territorial vigent i no incompleix les determinacions legals vigents de qualsevol altra àrea afectada que puguera trobar-se sotmesa a algun tipus de protecció. Per tant, d'acord amb els criteris de l'annex VIII de la LOTUP, es pot determinar que la modificació plantejada no té efectes significatius sobre el medi ambient i el territori.  
  
  
Conclusions  
Analitzat l'esborrany de modificació puntual número 20 del Pla general que afecta el barri de la Cantereria, podem concloure que el procediment d'avaluació ambiental i territorial estratègica simplificat és suficient per a determinar que la modificació proposada no té efectes significatius sobre el medi ambient o territori.  
Proposem, per tant, resoldre favorablement l'informe ambiental i territorial estratègic.»  
  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del projecte de modificació puntual número 20 del Pla general d'ordenació urbana d'Ontinyent, que afecta el barri de la Cantereria.  
  
Segon  
Continuar la tramitació del projecte de modificació puntual número 20 del Pla general d'ordenació urbana d'Ontinyent.  
  
Tercer  
Indicar que segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Quart  
Publicar el present informe en el Diari Oficial de la Generalitat Valenciana, d'acord amb el que disposa l'article 51.7 de la LOTUP.»  
  
  
Ontinyent, 1 de desembre de 2020.- L'alcalde: Jorge Rodríguez Gramage.